11/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.31055 SUELO EMPRESARIAL DEL ATLÁNTICO, S. L., de conformidade co artigo 245 do Regulamento do dominio público hidráulico, solicita autorización para o vertido ao rego Catalán (cunca da ría de Muros e Noia) dun caudal máximo de 77.807,76 m 3 /ano de augas residuais asimilables a domésticas depuradas e dun caudal máximo de 147.450,23 m 3 /ano de augas residuais pluviais depuradas procedentes das instalacións do Parque Empresarial de Muros (T. M. Muros). As auqas residuais asimilables a domésticas xeradas nas instalacións do Parque Empresarial de Muros son tratadas nun sistema de lodos activos con aireación estendida deseñado para 1.500 habitantes equivalentes e constituido polos seguintes dispositivos: Liña de auga: • Pozo de bombeo de entrada con cestón para recollida de grosos. • Arqueta de desbaste con reixas de limpeza automática de 3 mm e manual de 30 mm de luz de paso. • Desareador de 3 m 3 de limpeza manual. • Tratamento biolóxico en tanque de aireación e decantador secundario concéntricos, de xeito que o tanque de aireación ocupa o anel exterior e o decantador a parte central: * Tanque de aireación de 331,63 m 3 útiles, cunha superficie de 114,36 m 2 e un calado de 2,9 m; dotado de axitación a aireación mediante dous aireadores somerxidos; con nitrificación/desnitrificación. * Decantador secundario circular de 33,18 m 2 de superficie e 96,23 m 3 de volume. * Bombeos de purga e recirculación de lodos. • Desinfección mediante filtro de malla autolimpiante de 200 micras de luz de paso e equipo de raios UV-C. Liña de lodos: • Espesador de 6,25 m 2 de superficie e 14,5 m 3 de volume, de fondo troncopiramidal. • Filtro banda de 1,5 m 3 /h de capacidade con adición de polielectrolito. As augas residuais domésticas e asimilables depuradas son vertidas ao rego Catalán (cunca da ría de Muros e Noia) mediante condución de PVC de 315 mm de diámetro e 165 m de lonxitude no punto de coordenadas UTM: X=494.338; Y=4.737.239. As augas residuais pluviais xeradas nas instalacións do Parque Empresarial de Muros son tratadas mediante os seguintes dispositivos: • Depósito de retención de dimensións 13 x 10 x 3,1 m 3. • Desareador/desengraxador compósto por dúas liñas de dimensións unitarias 3 x 9 m 2 de superficie e 3 m de calado. As augas residuais pluviais depuradas son vertidas ao rego Catalán (cunca da ría de Muros e Noia) mediante condución de 400 mm de diámetro e 5 m de lonxitude no punto de coordenadas UTM: X=494.346; Y=4.737.231. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño, de Santiago de Compostela, e no Servizo Territorial Centro de Augas de Galicia, sito na rúa Tomiño, 16, de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 24 de maio de 2013. O xefe da Área de Vertidos Asdo.: Manuel Morato Miguel